8125faa4e7a500086660f1bf4c795780

Hej Brevkasse

Jeg er en dreng på 13 år fra Odder. Jeg skriver meget med en pige som jeg er blevet lidt forelsket i, ved bare ikke om hun er forelsket i mig. Hun sender hjerter til mig og sådan noget. Hun bor i Århus som er ca. 20 minutter fra Odder men det er også lidt et problem at vi ikke bor i samme by. Jeg mødte hende fordi hun råbte ud af et vindue om hun måtte få mit nummer og så er vi så begyndt at snakke/skrive sammen. Håber at i ville give mig et par råd.

Hilsen Drengen fra Odder.

 
Forelsket men ved ik om hun ka lide mig
=======================================


ungzone.dk
2020.16

 Hej Drengen fra Odder,

  
Sikke dejligt at du har forelsket dig i en sød pige! Det kan godt være svært at vurdere, om den anden part også er forelsket, men jeg tænker det i hvert fald lyder som om hun er interesseret i at have kontakt med dig, da hun spørger om dit nummer og gerne vil skrive og snakke med dig. Hvis du gerne vil have konkret svar, kan du måske fortælle hende, at du er blevet lidt vild med hende, og spørge, hvordan hun har det med dig. Alternativt kan du også vente lidt og se, om I fortsætter med at holde kontakten, og om I eventuelt aftaler at ses en dag. Jeg kan godt se det er lidt ærgerligt, at I ikke bor i samme by, da det måske kan blive lidt sværere at ses, men det kan være I kan tage en bus/tog frem og tilbage. Det kan være nemmere at lære hinanden at kende, når man også har mulighed for at ses i virkeligheden. På den måde kan du måske også lettere mærke, om hun virker til at være vild med dig også.

Jeg håber du kunne bruge mit svar, og ellers er du altid velkommen til at skrive ind igen!

Mange hilsner fra Regitze  

 Hej med dig og tak for dit spørgsmål! 

Hmm.. altså ud fra det du skriver synes jeg at det virker ret sandsynligt at hun også godt kan lide dig, det er selvfølgelig svært at være helt sikker. Det bedste måde at finde ud af det på er selvfølgelig at skrive til hende hvordan du har det og spørge hende om hun har det på samme måde. Jeg ved godt at det kan være ret grænseoverskridende, men så er du i hvertfald sikker. 

Jeg håber at du kan bruge mit svar og du er altid velkommen til at skrive her ind igen. 

De bedste hilsner 

Michelle :-)

 